benxh/qysh-me-shqip-scrape-dataset huggingface dataset:
Qysh me u mbrojtë nga mushkonjat?


				
			
Ju dhe fëmijët tuaj nuk mund të fleni natën per shkak te mushkonjave? Jeni përpjekur që këtë ta zgjidhni përmes mjeteve elektrike? Por ju nuk jeni të kënaqur me punën e tyre. Ka mënyra më efikase për të larguar këto insekte të bezdisshme.



Per te larguar mushkonjat nevojitet:




20 Cl uj



50 gram sheqer,



1 gram maja të freskëta



1 shishe plastike prej 1,5 litër ose dy.




Këtë përbërje e fusni në shishe me pjesën lartë të prerë dhe të vendosur si hinkë. Mushkonjat tërhiqen nga gazi që lëshon sheqeri gjatë femrentimit dhe përfundojnë në shishe.
Qysh me rritë vetbesimin?


				
			Të gjithëve na ndodh që në periudha të caktuara të kemi më pak vetbesim. Mirëpo qysh me rritë vetbesimin? Mos harroni se është shumë e rëndësishme që të punojmë me vetën që kjo të mos të zgjas shumë. Vetbesmi ndikon shumë në qetësinë tonë shpirtërore. Nëse ai na mungon atëherë gjërat bëhen shumë të vështira për ne. Prandaj më poshtë po ju japim disa këshilla se si mund ta rrisni vendbesimin tuaj.
Gjeni se pse e keni vetbesimin e ultë
Së pari kujdesuni të kuptoni se pse ju mungon vetbesimi. Cila është arsyeja pse nuk ndiheni të mirë aq sa duhet? A është pesha juaj? Dukja? Shkollimi? Cilado që të jetë, menjëherë bëni një plan se si ta kaloni këtë barrierë.
Punoni me vetën 
Nëse e vëreni se keni mungesë vetbesimi përmirësoni atë që nuk ju pëlqen tek vetja juaj. Ju mund të ja dilni. Bëhuni versioni më i mirë i vetës. Mirëpo këtë mund ta bëni vetëm nëse jeni të përkushtuar dhe punoni realisht me vetën.
Kujtojani vetës vlerat tuaja
Mos harroni asnjëherë vlerat që ju karakterizojnë si person. Në momentet kur vetbesimi ju mungon kujtojani vetës ato. Madje mund të bëni edhe një listë më to. Shkruani se pse ju jeni një person me vlera. Kujtoni përpjekjet që keni bërë në jetë. Kujtoni edhe të mirat që keni arritur.
Flisni
Asnjëherë mos hezitoni të shprehni mendimin tuaj. Gjeni kurajo dhe flisni. Integrohuni dhe bëhuni të zëshëm. Qoftë në shkollë, në vendin e punës apo në shoqëri. Dilni nga zona juaj e rahatisë dhe kërkoni trajtimin që ju e meritoni. Edhe nëse në fillim do të ju duket e vështirë më pas kjo do të jetë në të mirën tuaj.
Qilim Shqiptar, bukuria e shtepive shqiptare


				
			Qilim Shqiptar, bukuria e shtëpive shqiptare, Vite më parë qilimat ishin pjesë e të gjitha shtëpive shqiptare. 
Shumëngjyrshmëria e tyre bashkë me format simetrike i bëjnë ata shumë të veçantë.
Në anën tjetër, po kaq unike është edhe mënyra se si ata punohen. Po ashtu edhe materiali i mbledhur që kërkon shumë mjeshtri për tu endur. Përveç trojeve shqiptare, qilimat janë të pranishëm edhe në disa vende të Ballkanit.
Qilimat punohen në tezgjah dhe duan shumë precizitet
Në vende si Kruja e Shkodra tradita e punimit të qilimave ruhet ende. Vegla me të cilin enden ata quhet tezgjah. Puna bëhet vertikalisht dhe horizontalisht. Ngjeshja e leshit për një qilim tani bëhet me sfurk, kurse më përpara është bërë me shpatë.
Procesi i punës për një qilim fillon me endjen me fill pambuku. Më pas fillohet thurja me fill leshi që është i cilësisë së parë.
Gjithashtu, për bërjen e një qilimi duhet dhe vizatimi teknik, i cili ka të bëjë me simbolet kombëtare dhe kulturore të vendit tonë.
Për prodhimin e një qilimi prej 1 metër katror duhen gati shtatë ditë dhe një punë intensive prej tetë orësh.
Ata datojnë që prej shekujsh
Qilimat orientalë nisën të shfaqeshin në Evropë pas Kryqëzatave. Ato janë të famshëm, sepse janë jashtëzakonisht të trashë dhe aspak irritues në të prekur. Deri në shekullin e XVIIItë ato mbaheshin për zbukurim dhe ruheshin mirë.
Përveçse në vendet mbretërore dhe ekleziastike, ato konsideroheshin tepër të çmuar. Që nga shekulli XIIItë, ato u shfaqën në skica dhe dizajni indopersian u fut në Evropë nëpërmjet kompanive britanike dhe franceze.
Ato ishin gjithashtu të famshme për aromën e tyre si prej frutash. Leshi është materiali më i zakonshëm për qilimat, por pambuku përdoret gjithashtu.
Qilimat e mëndafshit datojnë së paku që nga shekulli XVItë, por janë më të pazakontë, sepse janë të kushtueshëm dhe më pak rezistentë; ato shpesh varen në mure si tapiceri dhe pak përdoren të shtruar në tokë.
Qysh me largu njollat e makeup-it nga rrobat tuaja?


				
			
Njollat e makeup-it janë të veshtira për tu hequr. Shpeshherë ndodhë që rastësisht të ndotim rrobat gjatë kohës sa jemi duke aplikuar make-up. Shumicën e vajzave kjo gjë i nervozon sepse këto janë disa nga njollat më të vështira për tu hequr. Mirëpo, kemi një zgjdihje të mirë për ju.
Mënyra më e lehtë për largimin e njollave të sherkut, dhe makeup-it në përgjithësi është duke fërkuar njollën lehtësisht me letër të lagur. Aplikohet një sasi e detergjentit të enëve, lçreni të veprojë për disa minuta dhe pastaj futet në lavatriçe. Provojeni dhe do të shihni se me këtë metodë do t\’i largoni njollat e makeup-it shumë më lehtë se sa t\’i fusni direkt në lavatriçe.




Hiqni fondatinën nga veshjet tuaja

Fondatina lë shpesh shenja të padëshiruara mbi veshje. Mos u frikësoni, ka një zgjidhje. Hiqni pjesën e trashë me një furçë dhëmbësh dhe pastaj merrni spërkatës detergjenti për njollat dhe spërkatni mbi njollë. Përsëriteni spërkatjen dhe futeni rrobën në lavatriçe. Për leshin dhe mëndafshin nga ana tjetër, nuk ka zgjidhje tjetër, veçse t’i drejtoheni pastrimit kimik.
Si ta hiqni maskarën nga peshqirët pasi lajmë sytë?
Nuk do t’ju gënjejmë. Pavarësisht nga demakiazhet (pastruesit e posaçëm të makiazheve), edhe maskara kundër ujit mbetet mbi peshqir. Rrallë ndodh që këto raste mos të vëmë në punë lavatriçen. Për fat të mirë, ka një zgjidhje! Përzieni një lugë gjelle ujë të ftohtë me pak detergjent dhe alikojeni masën mbi copë. Fërkojeni, shpëlajeni, përsëriteni disa herë derisa të mos mbeten shenja të zeza. Më pas vini lavatriçen në lëvizje. Fundja, është lagur diku ai dreq peshqiri.
I perndjekuri i dashurise …


				
			I perndjekuri i dashurise
Unë jam i burgosuri yt.
Rroj me prangat që ti më ke vënë.
Po çudi as qelia s’më mbyt.
Dhe s’më mbyt as dritarja e zezë.
Kur ti prangat m’i hodhe në mish.
Unë i putha duart e tua.
Është rast i pashembullt ta dish.
Që xhelatin ta puth a ta dua.
I përndjekuri yt erotik.
I përndjekur të mbetet gjithmonë.
Erotim i mirë a i lig.
Hidhmi duart në fyt, torturomë.
Ky burgim sa do zgjasë s’e di.
I përjetshem do kisha dëshire.
Veç ti eja më shih në qeli.
Të përndjekurit tënd i vjen mirë.
I përndjekuri i dashurisë nga Dritëro Agolli
I përndjekuri i dashurisë është një poezi e shkruar nga Dritëro Agolli (13 tetor 1931 3 shkurt 2017). Ai ishte poet, prozator, publicist dhe politikan shqiptar. Që nga viti 1973. Ai ishte kryetar i Lidhjes së Shkrimtarëve dhe të Artistëve të Shqipërisë. Krijimtaria e tij letrare është mjaft e pasur në gjini e lloje të ndryshme: poezi, poema, tregime, novela, romane, drama, skenarë filmash etj. Është fitues i disa çmimeve dhe i nderimeve të tjera. Disa prej veprave më të rëndësishme të tij janë përkthyer në Perëndim e në Lindje. Dritëro Agolli hyri që në fillim në letërsinë shqiptare (vitet’60) si një protagonist i saj, duke i ndryshuar përmasën e së ardhmes.
Krijimtaria
Në veprën e Agollit e pa veten si protagonist bujku dhe bariu, fshatari dhe studenti, malësori dhe fusharaku. Agolli u bë poeti i tokës dhe i dashurisë për të. Shkrimtari i filozofisë dhe i dhimbjes njerëzore. Vepra letrare e Dritëro Agollit krijoi traditën e re të letërsisë shqiptare. Ajo na bën të ndihemi me dinjitet përballë botës së madhe. Shkrimtar i madh i një “gjuhe të vogël”.
Ai është po aq i dashur prej lexuesve bashkëkombas, sa dhe në metropolet e kulturës botërore. Dritëro Agolli dhe brezi i tij letrar (vitet ’60) nuk u paraqitën me ndonjë poetikë të re. Sido që u diskutua mjaft edhe për rimën dhe ritmin, për vargun e lirë dhe vargun e rregullt, për “rreptësinë” e poezisë.
Më shumë përvoja e tij krijuese, se traktatet teorike, bëri që të ndryshohej rrënjësisht tradita e vjershërimit shqip. Dritëro Agolli u shfaq në letërsi si një autor me kërkesa të larta për poezinë. Ai synoi një poezi më të përveçme, me më shumë individualitet. Agolli krijoi poezinë e “unit”, përkundër poezisë së “neve”, që shkruhej “për të bashkuar masat”.
Agolli krijoi një model të ri vjershërimi në problematikë dhe në mjeshtërinë letrare, gërshetoi natyrshëm vlerat tradicionale të poezisë me mënyra të reja të shprehjes poetike. Thjeshtësia e komunikimit, mesazhet universale dhe shprehja e hapur e ndjeshmërisë janë shtyllat e forta ku mbështetet poezia e tij.
Qysh me e ruajtë freskinë e bananeve?


				
			Sa më shumë që të qëndrojnë, shansi më i madh është që bananet të marrin ngjyrë të errët dhe të bëhen shumë të buta. Natyrisht, kjo nuk do të thotë se janë të prishura, por shumica nesh i do më shumë kur janë më të forta dhe të freskëta. Si t’i mbajmë të freskëta? Ekziston një truk i thjeshtë.
Tashmë e dini që bananet nuk do të duhej t’i mbani në frigorifer. Ajri i ftohtë do t’i bëjë që kjo perime të marrin ngjyrë të errët, andaj mënyra më e mirë është t’i mbani sa më larg frigoriferit. Bëni këto veprime: rrënjën e bananes mbështilleni me folie najloni. Në këtë mënyrë rrënja nuk do të marrë ngjyrë të errët, andaj më gjatë do të ruajë freskinë dhe nuk do të bëhet tepër e butë.
Qysh me i trajtu fëmijët që nuk hanë?


				
			Nëse fëmija juaj nuk ka oreks, e keni të vështirë të vendosni rreth ushqimit që duhet t’i jepni çdo vakt.
Shumë nëna dhe baballarë kanë të njëjtën ankesë. Çfarë duhet të bëni për të hapur oreksin e fëmijës?
Në adresën Qysh Me paraqiten rrugët e shtimit të alternativave të ushqimit tek fëmijët pa oreks:
Darka:
Shumë fëmijë kanë uri kur kthehen nga shkolla pasdite.
Kjo kohë mund të jetë periudha më e mirë e ushqyerjes dhe më vonë në darkë mund t’i jepni diçka të lehtë.
Kjo vlen në rast se fëmija nuk ka ngrënë shumë në drekë. Por, nëse ka ngrënë mirë në drekë, mos tentoni ta ushqeni kur të kthehet nga shkolla. Prisni sa ta marrë uria.
Nga pak ushqim:
Në pjatën e fëmijës vendosni pak nga ushqimi juaj dhe pak nga ushqimi i tij i preferuar. P. sh. nëse i pëlqen pula vendosini pulë dhe shtojini pak perime.
Tregohuni të qartë që nëse ha perimet mund të kalojë tek pula.
Porcione të vogla:
Zakonisht e mbushim pjatën më shumë se ç’duhet. Por kjo situatë është e rrezikshme për fëmijët pa oreks.
Vendoseni gjellën e fëmijës në pjata më të vogla dhe në porcione të vogla. Në këtë mënyrë i jepni fund dhe luftës së ushqyerjes.
Tregohuni të durueshëm:
Fëmijët ndonjëherë nuk e pëlqejnë gjellën e shërbyer ose nuk preferojnë të provojnë shije të reja.
Nëse i shërbeni fëmijës një gjellë të re, atëherë vendosni një ose dy pjesë në pjatë. Por theksojani që herën tjetër do t’i vendosni më shumë në pjatë.
Ushqim të ndryshëm:
Lejojeni të hajë një tost, sandviç apo misër një herë në javë. Le ta vendosë vetë cilën ditë dhe në cilin vakt dëshiron ta konsumojë.
Cilat vitamina me i marre dhe per cfare


				
			Të gjithë kemi nevojë për vitamina. Të gjithë e dimë se vitaminat janë të mira dhe të domosdoshme për trupin. Mirëpo jo gjithmonë jemi mirë të informuar për rolin dhe efektin e tyre në organizëm.

Gjithmonë kur kemi probleme të caktuara shëndetësore duhet t’i marrim vitaminat që i zgjedhin ato probleme. Padyshim se duhet të ndiqni gjithmonë rekomandimet e mjekve, mirëpo më poshtë në ju po spjegojmë në pika të shkurta se cilat janë benefitet e tyre.
Vitamina A
Bën mirë për sytë, dhëmbët dhe lëkurën. Gjendet në formën e retinolit dhe beta-karotenit, të cilat konvertohen në trup në formën aktive të vitaminës A.
Vitamina B

Ndihmon sistemin imuntar dhe furnizon me energji. Vitamina B6 është pjesë e pothuajse 200 reaksioneve në trupin tonë, por është shumë e njohur për efektin e saj për të rregulluar gjumin, oreksin dhe humorin. 
Luan një rol kyç për aftësitë konjitive dhe funksionimin e sistemit imuntar. Edhe pse mungesa e saj është e rrallë, shumë prej nesh (kryesisht të moshuarit) nuk marrin sasinë e rekomanduar të vitaminës B6.
Vitamina C 
I forcon enët e gjakut, i jep lëkurës elasticiitet dhe është antioksidant. Vitamina C është bashkëdyzim antioksid që lidh radikalet e lira dhe kështu mund të luajë rol në preventivën e sëmundjeve të rënda.
Në mënyrë indirekte mbron vitaminën A dhe E, si edhe disa vitamina të grupit B, nga ndikimi i dëmshëm i oksidimit.
Vitamina D 
E mirë për kocka të shëndetshme. Vitamina D është shumë e rëndësishme në mënyrë që trupi të përthith kalciumin e nevojshëm për kocka dhe dhëmbë të shëndetshëm. 
Mungesa e vitaminës D është lidhur gjithashtu me disa lloje kanceri dhe sëmundje të zemrës. Por ndryshe nga shumë vitamina të tjera, burimi kryesor i vitaminës D nuk është ushqimi – por dielli.
Vitamina E 
E përmirëson qarkullimin e gjakut si dhe ndihmon lëkurën.Vitamina E ndihmon në mbrojtjen e lëkurës nga dëmtimet e shkaktuara nga mjedisi. Zëvendëson qelizat e lëkurës së vdekur me qeliza të shëndetshme dhe kështu hap rrugën për rigjenerimin e lëkurës së re.
Kalciumi 
I mirë për kocka dhe dhëmb të shëndetshëm. Kalciumi ka rol bazë në stabilizimin e presionit të gjakut,. 
Depozitat e kalciumit, janë kockat dhe me kalimin e viteve, këto depozita pakësohen dhe kockat bëhen më të dobëta. Për këtë arsye me kalimin e viteve është shumë e rëndësishme të merrni kalcium. 
Hekuri
Ndihmon për rruzat e kuqe të gjakut dhe ndërtimin e muskujve. Hekuri është një mineral esencial që kërkohet për funksionimin e duhur të trupit.
Eshtë një nga komponentët më të mëdhenj të hemoglobinës dhe kërkohet për mbajtjen e oksigjenit nëpërmjet trupit. Hekuri është gjithashtu pjesë e disa enzimave apo proteinave në trup.
Zinku
I mirë për fertilitet, imunitet dhe rritje. Zinku eshte nje nga mineralet me te rendesishem te organizmit tone i lokalizuar ne muskuj, kocka, lekure. Tek meshkujt perqindja me e madhe e zinkut ndodhet ne prostate.
Ai eshte i nevojshem per cdo qelize per nje mirefunksionim te saj. Duke shtuar vitaminen C, forcohet veprimi i zinkut sidomos ne drejtim te forcimit te sistemit imunitar.
Qysh me përgaditë maskë për fytyrë me mollë?


				
			Frutat janë një përbërës shumë i mirë nëse i bëni pjesë të trajtimeve tuaja për lëkuren. Prandaj, ju këshillojmë që t’i përdorni sa më shumë frutat si në konsumim, dhe si pjesë përbërëse të një recetë për trajtimin e lëkurës suaj. Kjo maskë do të rigjenerojë qelizat, pastrojë poret, dhe freskojë lëkuren. Provoni të trajtoni lëkuren me masken që ne do t’ju sugjerojmë dhe pas disa kohëve do të ngelni të befasuar nga rezultati fantastik.
Maskë me mollë, përbërësit:

1 mollë
1 lugë mjaltë
1 lugë miell tërshere

Merrni mollen, pastrojeni nga lëkura, grijeni imët dhe shtypeni me një piru, pastaj shtoni miellin e tërshëres dhe mjaltin. Përzieni masken mirë deri sa të krijohet një masë e njëtrajtshme pastaj lyeni fytyren, dhe pjesën e qafës. Trajtimin e lini të qëndrojë në fytyrë deri sa të thahet, dhe pastaj e heqni nga lëkura me ujë të vakët. Vendosni edhe një krem zbutës për të vazhduar efektshmërinë e maskës.
Qysh me ditë sa herë në ditë duhet të ushqeheni?


				
			Të ushqyerit shëndetshëm është e lidhur ngushtë edhe me numrin e vakteve që duhet të konsumojmë gjatë një dite. Por përtej kësaj, mbani parasysh që numri i vakteve varet tërësisht nga organizmi. Për të rriturit këshillohen 3 vakte dhe për fëmijët një më shumë.
Mëngjesi

Mëngjesi duhet të jetë vakti kryesor. Një filxhan me qumësht, mjaltë dhe drithëra. Është maksimumi për shëndetin.
Qumështi i plotë dhe jo pjesërisht i skremuar, pasi shumë vitamina të tretshme në yndyra (A dhe D) janë të pranishme pikërisht në yndyrat e qumështit.
Ndërsa mjalti është i pasur me antibiotikë natyralë.
Drithërat, sepse janë karbohidrate me një shpërbërje të ngadaltë; në fakt, duke çliruar glukozën në mënyrë të ngadaltë, ato të japin gradualisht energji, duke evituar “zbrazëtirën” e stomakut në orën dhjetë të mëngjesit, si pasojë e rënies së glikemisë, siç është me biskotat.

Dreka

Nëse jeni në shtëpi e keni kohë, përgatisni një pjatë makarona me salcë domatesh, bishtaja apo patate; në çdo rast mos i mbushni pjatat plot, sepse kështu mund të lëvizni lehtë edhe pasi të keni ngrënë.
Gjatë verës zgjidhni domatet e freskëta e të pjekura;
gjatë dimrit preferoni domatet e qëruara dhe salcën e domate ve në vend të domateve të serrës, sepse në konserva (edhe më mirë sikur të jenë të përgatitura në shtëpi) gjejmë të paprekura pothuajse të gjitha cilësitë e domates së freskët, e veçanërisht, likopenin, një molekulë e rëndësishme anti-kanceroze.
Me domaten pra shoqëroni gjithçka mundni.

Darka
Është momenti më i mirë për të qenë në shoqëri. Duhet të jetë plot fantazi, por e lehtë:

peshk në avull,
karota të furrës,
sa më shumë perime e sallata,
djathëra pa yndyrë,
mish i bardhë.
Mos e teproni e mos pini shumë verë: edhe mëlçia ka nevojë të flejë gjatë natës.
Muzeu Etnologjik i Prishtines


				
			Muzeu Etnologjik i Prishtines. Nëse doni të mësoni për historinë, gjeografinë, popullatën shqiptare, shkoni tek Muzeu Etnologjik.
Kompleksi i banimit ‘Emin Gjiku’ gjendet në bërthamën e vjetër të qytetit të Prishtinës. Saktësisht në verilindje të përfundimit të qendrës aktuale të qytetit, afër Hamamit të Madh dhe Xhamisë së Sulltan Mehmet Fatihut.
Pra thënë ndryshe, në rrugicat e qytetit të vjetër ku gjenden plotë monunente kulturore. Aty ku ende ka mbetur pak kalldtrëm. Ecni atyre rrugicave dhe zbuloni një oazë të vërtetë kulturore.
Kur u ndërtua dhe pse quhet ‘Emin Gjiku’?
Ansambli ‘Emin Gjiku’ është ndërtuar në fillim të shek. XIX dhe ishte pronë e familjes së njohur Gjinolli. Nofka e Emin Gjinollit ishte ‘burrë i vogël’, ose në turqisht Eminçik, që më vonë u shndërrua në Emin Gjik. Prej aty edhe e merr emrin kompleksi.
Kompleksi përbëhet nga dy oborre të mëdha. Oborri në hyrje me stallë dhe me një ndërtesë guri dhe oborri i brendshëm në të cilin gjendet shtëpia e familjes dhe shtëpia e mysafirëve, që aktualisht i shërbejnë Muzeut Etnologjik.
Ndërtesa e gurit, e rivendosur aty në vitin 1960, është e vetmja ndërtesë e mbetur nga Çarshia e Vjetër. Është ndërtesë njëkatëshe e mbuluar me kulm guri, dikur dyqan farkëtari, aktualisht qendër e artit kontemporan e quajtur “Stacion”.
Oborret janë të rrethuara me mure të larta, 55 cm të trasha, të ndërtuara me qerpiçë dhe hatulla nga druri. Shtëpitë dhe stalla pasqyrojnë harmoni arkitekturale të proporcioneve dhe të elementeve.
Fati i këtij Muzeu ndër vite
Familja Gjinolli në fillimin e viteve 40-të ka qenë një prej familjeve më të pasura në Prishtinë. Madje ajo edhe ka pasur në pronësi edhe prona tjera. Më pas familja e humbi primatin e familjes së pasur e të fuqishme ndërsa rreth viteve 1957-59. Kështu që familja vendosë ta shesë kompleksin dhe shpërngulet për në Turqi.
Gjatë periudhave të ndryshme kohore (gati dy shekullore), kompleksi ka pësuar ndryshime të shumta si pasojë e ndërrimit të funksionit. Por si tërësi, Kompleksi ‘Emin Gjiku’ mbetet një ndër shembujt më të mirë të shtëpive qytetare të fillimit të shek. XIX.
Kompleksi ‘Emin Gjiku’, pra Muzeu Etnologjik,  është pronë e Muzeut të Kosovës i cili ka për detyrë ta lehtësojë qasjen në ndërtesat e kompleksit, koleksionin, programet dhe shërbimet për të gjithë vizitorët.
Interesimi për ta vizituar këtë muze nuk mungon asnjëherë. Grupe të organizuara njerëzësh, turistësh e studiuesish vizitojnë shpesh këtë muze. Aty priten nga cicëron dhe nga afër kanë mundësi të mësojnë më tepër për etnologjinë.
Qysh me përgatit makarona të shijshme me djathë?


				
			Makarona të shijshme me djathë – Basketbollisti i famshëm Shaquille O’Neal, është i njohur edhe si gurman i madh, ndërkaq recetën e vet të preferuar për makarona me djathë gjithmonë e ndanë dhe ua rekomandon të gjithëve. Konsumoj shumë mish pule dhe peshk. Mirëpo, ndonjëherë dëshiroj veten ta qeras me këta makarona. Mund të hahen në situata formale dhe jo formale. Shkurt, në çdo moment – ka thënë me një rast.
Përbërësit për makarona të shijshme me djathë:

1 paketim makarona (të shkurtër);
1 lugë vogël vaj ulliri;
gjysmë luge e vogël kripë;
gjysmë filxhani gjalpë;
1 lugë e vogël miell;
1- 1,5 e filxhanit qumësht;
1 vezë;
500 gramë kaçkavall, sipas dëshirës;
500 gramë cedër;
1 filxhan thërrmija buke.



Përgatitja:
Në një tenxhere të madhe vloni ujin, pastaj zieni makaronat me vaj. Qitni kripë sipas dëshirës. Kulloni. Në tigan shkrini gjalpin në temperaturë të ulët. Shtoni miellin dhe përzieni 1 minutë. Shtoni një filxhan qumësht dhe vezën. Sërish përzieni 1 minutë. Shtoni kaçkavallin dhe gjysmën e cedrit dhe përzieni derisa të shkrihen. Shtoni makaronat e zier në salcë dhe përzieni në temperaturë të ulët. Provoni dhe shtoni kripë nëse e shihni të nevojshme. Nxehni furrën në 220 gradë Celsius. Të gjitha bashkë qitni në tepsi, grini pjesën e mbetur të cedrit dhe shtoni thërrmijat e bukës dhe piqni 30 minuta derisa sipërfaqja të marrë ngjyrë të gështenjtë. Ju bëftë mirë!
Qysh me përgatit sanduiç të shijshem me pjeshkë e kaçkavall?


				
			
Me siguri se ju dini të përgatisni sanduiç të shijshëm mirëpo ne po ju sjellim një recetë të rrallë të cilën me siguri nuk e keni provuar! A keni menduar ndonjëherë për kombinimin e pjeshkës me kaçkavall?

Edhe nëse po hezitoni, ne ju ftojmë t\’na besoni! Prandaj ndiqeni recetën tonë hap pas hapi dhe jemi të bindur se në fund do të shijoni një sanduiç të pa harrueshem! Një recetë që do t\’ju shoqërojë për një kohë të gjatë e që do ta ndani e do ta shijoni me njerëzit tuaj të zemrës.
Përbërësit për sanduiç të shijshëm

5 lugë e gjysmë të vogla gjalpë;
9 feta buke të bardhë;
125 ml salcë djegës të ëmbël;e
gjysmë qepe të kuqe;
225 gramë djathë;
1 pjeshkë;
kripë.

Përgatitja:

Filloni të nxehni tiganin dhe mbështilleni me letër për pjekje. Lyeni çdo fetë buke me gjalpë dhe tepsinë në anën poshtë. Gjithë fetën lyeni me salcë chili të ëmbël. Në katër feta buke qitni qepë, djathë dhe disa copa pjeshke. Qitni kripë dhe mbuloni me copat e tjetra të bukës. Sandviçët piqni në tigan të nxehur mirë dy deri tre minuta nga njëra anë. Ktheni në anën tjetër dhe piqni po aq derisa djathi të shkrihet.
Simitë me djath


				
			PËRBËRËSIT per Simitë me djath:

600 gr. miell,
4 vezë,
1 lugë e vogël sheqer,
150 gr. margarinë,
1 katrorkë madhësie shkrepëse maja e freskët,
2 dcl qumësht,
1 lugë e vogël kripë,
200 gr. djath i fortë.

Gatimi:
Maja ulet me pak qumësht, 1 lugë e vogël sheqer dhe pak miell. Përzihet mirë dhe qëndron në vend të ngrohtë gjersa të vijë. 3 vezë dhe një e verdhë veze tunden. Shtohet qumështi i vakët, kripa, maja e ardhur dhe mielli. Pasi përzihet mirë dhe ngjeshet, brumi ndahet në 6 toptha. Pesë petët hapen, lyhen me margarinë të shkrirë dhe vehen njëra mbi tjetrën, kurse mbi petën e gjashtë hidhet djathi i kaluar në rende ose i troshitur.
Pëtët e hapura mbështillen në role, priten në pjesë trashësie 1, 5- 2 cm. dhe palosen në tepsi të lyer me yndyrë të larguara njëra nga tjetra, në mënyrë që ato të piqen njëlloj nga të gjitha anët. Pasi të vijë brumi 45 min. lyhen me të bardhë veze dhe tepsia futet në furrë të nxehtë me temperaturë 180 gradë C për t’u pjekur afro 30 min.
Qysh me i ditë ushqimet që reduktojnë inflamacionin?


				
			Inflamacioni kronik mban trupin tuaj në gjendje të vazhdueshme të stresit fiziologjik. Teprica e inflamacionit lidhet me disa sëmundje, duke përfshirë këtu sëmundjet e zemrës, diabetin, disa lloje të kancerit dhe crregullime neuropsikologjike. Ushqimet që konsumoni luajnë rol të rëndësishëm në mbajtjen në kontroll të inflamacionit. Ushqimet të cilat nuk janë të shëndetshme rrisin inflamacionin.

Disa nga ushqimet të cilat ndihmojnë në largimin, dhe parandalimin e shfaqjes së mëtutjeshme të inflamacionit janë:
1.Qershitë

2.Trofta

3.Kanella

4.Spinaqi

5.Arrat

6.Vaji i ullirit.